OpenLLM-France/wikimedia huggingface dataset:
# Barzhaz Breizh/1846/Paotred Plouieo

Oberennoù damheñvel pe handelvoù all zo ivez, gwelout Paotred Plouieo.
| ◄ Azenorik-c’hlaz | Paotred Plouieo | Floc’h roue Loeiz XI ► |
Malloz d’ann heol, malloz d’al loar, Malloz d’ar gliz a gouez d’ann douar !
Malloz d’ann douar, d’ann douar-Plouieou A zo kiriek da wall-strifou,
A zo da wall-strifou kiriek
Tre ann otrou hag ann tiek ;
A lak ar strafil war ar mez,
A lak meur a hini diez,
Meur a zivab, hag intanvez,
Meur a vinour ha minourez,
Meur a gredur war ann henchou
Gad ho mamm, o skuilla daelou.
Malloz ru d’ann dudchentil-ker
A ra bec’h war al labourer ;
Tudchentil neo, rederien gall, Ganet e korn eur park banal;
Pere na zell ket mui ouz Breiz ’Ged ouz koulm aer deut enn he neiz.
Disulgwenn, goude ’nn ofern-bred, Ar c’hillok ker barz ar vered ;
War ziri ’r groaz Arser Kemper, He zaoulagad o tevi ter,
He zaoulagad ter o tevi, ’Vel eur poudad dour o firvi.
— Chilaouet holl, potred Plouieou,
Chilaouet mad ann embannou :
Evid ar bloaz hag ann de krenn, Ra vo prizet tra peb perc’hen ;
Ho tiez kerkouls hag ho stu ;
Ar mijou diwar ho koust-hu ;
Hag it lec’h-all, c’hui hag ho tud,
Gand arc’hant flamm, da glask eur c’hlud. —
Oa ked ar ger peurlavaret,
Savet strafil barz ar vered,
Tud koz ha iaouank da groza, Darn da wac’ha, darn da wela ;
Darn all da goueza d’ann douar,
Mantret ar galon gant glac’har.
— Kenavo, tadou ha mammou,
Na stouimp mui war ho peziou !
Red d’eomp mont breman divroet,
Kuit deuz lec’h em omp bet ganet,
Ha war boul ho kalon maget, Hag e tre ho ti-vrec’h douget.
Kenavo, sent ha sentezet,
Na zeuimp mui d’ho tarempred ;
Kenavo, patron hor parrez,
Ni zo war hend ar baourentez. —
Potred Plouieou ho deuz laret :
— Tevet, merc’hed, na welet ket,
Ken na welfet goad peb tiek
War dreuzou he di o redek,
Ken na welfet al lomm divean :
Goad ar C’hallaoued da gentan. —
Ann arser, evel pa glevaz,
Diwar zez ar groaz a lammaz,
N’ouie doare pelec’h tec’het ;
’Vel den rag he benn en deuz gret ;
Barz ar garnel e ma lammet,
E touez eskern ar Vretoned.
Hogen, klevet eur seurt burzud :
Ann eskern a zrask, evel tud ;
Hag a zav sonn, em unanet,
Eneb ann arser war ho zreid ;
Ha chetu hen peurzispennet,
Ha dindan he peurzouaret.
Potred Plouieou a lavare :
— Deomp-ni da c’hout hon digare. —
E Kemper dal’ m’a erruzont,
Ho otrounez a c’houlenzont :
— Digoret d’ann dud diwar’ mez,
Ma’ gomzint ouz ho otrounez.
— It alese, koz-tieien,
Ma na gerit klevet poultr gwenn.
— Ni a ra fors gant ho poultr gwenn, Kement a reomp gant ho perc’hen. —
Oa ked ar gomz peurachuet, Tregont anhe a zo lazet ;
Tregont lazet, ha tri mil tre ; Hag ann tan er ger, ha ker ge !
Ken a grier : « ai ! aou ! ai ! aou !
True ! True ! potred Plouieou ! »
Diskarret leizig a dier,  Nemet hini eskop Kemper,
Hini Rosmadek, ’nn otrou kez, A zo mad d’ann dud diwar mez ;
A zo den a wad roueou Breiz,
Hag a zalc’h mad d’hor C’hiziou reiz.
Ann otrou eskob a venne, Er ruiou ker pa ’dremene :
— Dale d’ann droug ma bugale ! Enn han Doue ! dale ! dale !
Potred Plouieou, it war ho kiz, Na vo ket mui torret ar C’hiz.
Potred Plouieou ’zentaz out-ha : — Deomp-ni war hor c’hiz, ac’han-ta ! —
Hogen dre wall-chans ’deuz int gret : N’int ked holl d’ar ger erruet.
# Barzhaz Breizh/1846/Son ann daol

Oberennoù damheñvel pe handelvoù all zo ivez, gwelout Son an Daol.
| ◄ Ar gouriz | Son ann daol | Son ann dud paour ► |
— O itron Varia Blevin ! Deuz ann noz ha deuz ar mintin, Ha deuz ar mintin pa zavann, Chiminal ma dous a welann ;
Moged chiminal ma dous koant A ra d’i-me kalzig a boan. Red eo d’in mont beteg he zi. Evit komz eur wech c’hoaz out-hi. —
Loizaig Alan a gane ’Vont gand he saoud, ar mintin-ze ; ’Vont gand he saoud d’ar park neve, Loizaig Alan gane ge.
Tronset gant-hi he joblinen : Glaz hi lagad, hi bleo melen, Hi chod ru evel bleun skao-grac’h ; Hi garanted a zistol rac’h.
War ar bazen e oa pignet Da zigor ar gleud d’he loened, Pa welaz Piarik, he mignon, ’Tont gand ann hent trezeg ann traon.
Ma dousik koant, pa eann d’ho ti Vit ho koulenn da zimizi, Roet-hu d’in-me eur respont vad, ’Vel reaz gwechall ho mamm d’ho tad.
Respont a rinn d’hoc’h den iaouank, Pa c’houlet ker soubl ha ker koant ; Ne fell d’in laret gaou e-bed, A-benn diriou eo ma eured.
Tro ma c’her-ma, war ann dachen, A zo gan-in mecherourien Oc’h ober soliou, skabellou, Da rei d’am zud a-benn diriou ;
A-benn diriou eo ma eured ; Re ziveed em oc’h digouet, Hag unan all en deuz hadet Em liorz bleun ar garanted.
Gan-in-me hadet e oa bet, Ha c’hui hoc’h euz hen displantet ; Ha setu hen breman sec’het, Hogen ma c’halon ne ma ket ;
Ho karout a rann koulskoude, Enn hoc’h e sonjann noz ha de, Ho alan, dre doull ann alc’houe, A zeu d’am dihun em gwele.
Hanter kant nozvez em onn bet, Toullig ho tour, ne ouiec’h ket, Ar glao, ann avel o m’ filat, Ken vere dour deuz ma dillad.
Tri re voutou em euz uzet Va dous, oc’h ho tarampredet ; Setu me gand ar pevare, C’hoaz n’ouzonn ket ma digare.
Mar gout ho tigare fell d’hoc’h, Silaouet mad, m’hel laro d’hoc’h : Teir gwenojen a gas d’ho ti ; Kemert unan hep distroi mui. —
Ha Piarik da zistroi endro Ker kabluz evel ar maro : — Bezou am boa sonj da gahouet, Ha padal kelvez am euz bet. —
# Bibl/Notice sur l’Orthographe bretonne et sa prononciation

| ◄ Introduction | Notice sur l’Orthographe bretonne et sa prononciation | Kent lenn ann Eklésiastik, gréat gan̄t Jézuz, mâp Sirach ► |
SUR L’ORTOGRAPHE BRETONNE ET SA PRONONCIATION,
Les lettres de l’alphabet breton se prononcent comme leurs analogues du français, en exceptant toutefois les suivantes :
1° E, qui est toujours fermé, et se prononce comme dans les mots français, bonté, café.
2° G, qui a toujours le son dur et ne se prononce jamais comme J. Ainsi, ginidik, genel, se prononcent comme on prononcerait en français guinidik, guénel.
3° S, a toujours aussi le son dur, même entre deux voyelles. Elle se prononce comme en français ss, et jamais comme z.
4° Nous dirons, comme règle générale, que toutes les consonnes en breton se font sentir fortement à la fin des syllabes et des mots. Ainsi, abad, dir, aoten, se prononcent comme en français abade, dire, aotenne, etc.
5° Toutefois, la consonne N est parfois nazale et se prononce comme dans les mots français amant, diamant. Ainsi aman, ici. Dans le cours de l’ouvrage, on trouvera les n nazales figurées par n̄.
6° La lettre L est parfois mouillée et se prononce comme en français dans les mots anguille, aiguille. Ainsi trompil, trompette. Cette sorte de consonne est figurée par ḻ.
7° C’H se prononce du gosier, et n’a pas d’analogue en français. II faut l’entendre prononcer par un Breton.
8° W, selon les localités, se prononce ou, u, v. Introduite dans l’alphabet breton, cette lettre permet d’écrire, dans nos trois dialectes, le même mot de la même manière.
9* Enfin, nous dirons que Le Gonidec emploie la lettre ñ, comme dans quelques autres langues, pour désigner gn. Ainsi miñoun doit se prononcer mignoun.
# Bibl Santel pe Levr ar Skritur Sakr

pajen
# Deuz ar garantez d’ar maro

                   d’ar Maro
* I. — Herry ha Gwennola
* II. — Pelerinach Santez-Anna-Wened
* III. — Gwennola a varv dougerez…
* IV. — Eur bugelik a zo ganet er be…
* V. — Dizesper Herry
* VI. — Herry Kerzuliek a haddimez
* VII. — Ar verc’hik Gwennola, e Mellak
* VIII. — Gwennola a ia da vaner Tymeur
* IX. — Gwennola anavez he zad
* X. — Kasoni al lez-vam
* XI. — Burzudou graet e kever Gwennola
* XII. — Dizro an tad d’ar maner
* XIII. — Ar Vinjans
* XIV. — Dizro ar pec’her
* XV. — Gwennola plac’h iaouank
* XVI. — Karantez Gwennola evit ar jardiner
* XVII. — An eureud estlamm
* XVIII. — An torfed diveza
* XIX. — Ar breujou, ar c’hastiz
# Deutu ganeme

Oberennoù damheñvel pe handelvoù all zo ivez, gwelout Va dous Annaïg.
| ◄ Trente mélodies populaires de Basse-Bretagne (1931) | Deutu ganeme | Pébez kélou ► |
* Deutu ganeme, va mestrezik
* Deutu ganeme var ar mes
* Deutu ganeme war ar yeot glaz
* Me conto dec’h va sentiment
* A ma na deuit d’am consoli,
* Me a varvo subitament.
* Hi a respond gant eun air fier
* Ganec’h var ar maez nan in ket
* Rac ma teufe d’imp bea gouelet
* Téodou an dud zo miliguet
* Ac a ve bruded dre ar c’hontre
* A va henor a ve collet.
Cette poétique mélodie est dans le mode hypodorien. La couleur agreste, le caractère de calme et de sérénité qui la distingue ne sauraient être exprimés à un aussi haut degré par le mode mineur.
Chantée par Françoise Legall Belle-Isle-en-Terre
# Dever ar mæstro ha domestiquet

| ◄ Dever ar vugale | Dever ar mæstro ha domestiquet | Pardon an enemiet ► |
Deverio ar Mæstro hac ar Mæstreset en quêver o servigerien, ha re ar re-màn en quêver o Mæstro ha Mætreset, a so quasi ar memes evel re an tado hac ar mamo en quêver o bugale, ha re ar vugale en quêver o zad. Ar Mæstro a dle d’o servigerien ar vevanç, an instruction, an exempl vad, o feàn hac o c’haret. Mar deo obliget ar mæstro da gavet calon un tad en quêver o servigerien, ar re-màn ive a dle deze carantez, respet, obeissanç, fidelite da ober o dever ha da ampech na ve groet gaou oute gant den. Ar servigerien a ramplisso o dever fidelamant, eme S. Paul, ra recevo evit recompanç Rouantelez an env. Doue en deus groet an oll gonditiono ; mar raportomp tout d’e c’hloar, ezomp er santelez hac er berfection eus on stad, hac e tleomp bezàn contant. Bezàn on deus tado naturel, temporel ha spirituel. Facil eo anaveout on deverio en o andret tout. Ar santelez a Doue a henorer er Sænt, e oll c’hallout er re a so placet gant Doue evit gouvern ha commandi : n’en deus puissanç ebet nemet eus an env. Evel-se Jesu» Christ a lavar dimp renta da Cæsar ar pez so da Cæsar, ha da Doue ar pez so da Doue. An urz eus ar brovidanç divin a c’houlen un obeissanç constant ; panevet se e ve confondet ha brouillet tout. Mæs ret eo remerqui penaus lezenno an dud na ellont jamæs bezàn contræl da re Doue : ur c’hrim a ve neuse obeissàn. Lennet liser sant Paul d'ár bobl a Rom. Inutil e ve respont aman da sottiso аr bed, evel disqui an deverio particulier en quêver on Superioret : ar ræson o disq da bep den.
# Deuz

| ◄ Soun | Deuz | Soun ► |
* Deuz, ar meziou zo kaer evel evid eur goel,
* Al laboused, oc’hpenn, n’ehanont das kervel,
* Adaleg ar mintin, da vont enn ho c’hoajou
* Evit meski da vouez gand ho c’hanaouennou.
* Deuz, rag enn eur huvreal, euruz ni ielo
* A-hed ar wenodenn, e-skeud ar gwez dero.
* Ann amzer a zo klouar hag a-boan ann deliou,
* Gand ann avelik sioul, a gren oc’h ho skourrou ;
* E ieot ar prad ar bleun a zo digor brema
* Hag ann dour-red a ruill, enn eur huanada ;
* Dindan eunn heol skeduz e lugern ar mor braz
* Hag a-boan ma klever trouz ann houl war ann treaz.
* Evid-omp en deuz Doue great ann nevez-amzer,
* Evid-omp ann Env glaz hag ar meziou ken kaer,
* Digemeromp eta laouen he denzoriou
* Ha lezomp da dridal, meurbed, hor c’halounou.
* Deuz, va muia karet, deuz oc’h breac’h da vignoun,
* Deomp el leac’h ma kari lakat da zonjezoun,
* Me fell d’in war da dal, e giz eur gurunenn,
* Koulma bokejou glaz e-touez da vleo melen.
# Dever bugale Doue

| ◄ Assurans en Jesus | Dever bugale Doue | Ar vuez ► |
* 1. En peoc’h eo e klees te beva
* Bugel Doue ha diskibl d’ar Zalver.
* Dre he Spered da ine gle lien heul ta,
* War an hent dimeus an douster.
* Mor zav ’nep d’id eun dra bennag a offans,
* Mar bez kaseet ha persekutet
* Zer da galoun eta d’ar venjans,
* ’Vel da Zoue klees karet.
* 2. Pell ouz-it an holl gasoniou
* Hag an holl dispriz atao distroet,
* Soufr er zioulded an dismegans, ar poaniou,
* Hep ourgouil, bez izeleet.
* Ia ’vid Jesus, ’vid ar Roue tener ze,
* Reseo an taol ’r muan humiliant.
* Er bete ’r fons ar c’hop c’hoero-ze
* ’Vel da Zoue bez pasiant.
* 3. Ne anaveez ket he c’hras ’ta
* Hag a bec’hed hen deus d’id pardonet!
* Evel se biken ne zeu da skiuza
* En kenver da enemiet.
* Mar d’int digar ha mar kresk ho injustis,
* Euz da vadelez digor an or dei
* Mar d’int faeuz, mar kresk ho malis,
* ’Vel da Zoue pardon c’hoas dei.
* 4. N’eo ket ouz-it hen deus kas ar bed,
* Euz ar C’hrist eo p’hini n’anveont ket
* O klem anhe ho mizer zo bras meurbet!
* Enep Doue int ’n’em zavet.
* Asten da zorn dei war bord ar presipis;
* Mar d’int kwezet, red ha zouten anhe.
* Ha ’vid kastia ho injustis
* Evel da Zoue gra vad dei.
# Devez a spi

* Ne oa ket c’hoaz bleuniet voulouz gwer ar prajou,
* Ne oa ket blansonnet kurunen ar c’hloajou ;
* Met eun heolig klouar, eun êzen flour ha skanv
* A lede war ar bed eun dam-skeud eus an hanv.
* An oabl, heb bezan glas, a oa lugernusoc’h,
* Hiboud ar wazig-dour a zave sklintinoc’h ;
* Ha, du-hont er brouskoad, eur voualc’hig amguzet
* a boanie da dapout he soniou dilezet…
* O lapousig tener, ma ouifes pegen koan,
* Pegen kaer eo da vouez ’us d’ar blênen arc’hant,
* ma ouifes an “awen” a zilez em ene
* Dirag maeziou ma Breiz o tizrei d’ar vuhe !
* Kan eta hep paouez ! Ha, pa darzo ar bleun,
* Pa lintro gant miz Mae ar spern-gwenn war ar c’hleun,
* Me a gavo ganit, e sioulder ar zerr-noz,
* Kunvder ar peuc’h dinec’h ez omp keit o c’hortoz…
* O perak n’hellan ket ’veldout, evnig dispar,
* Sevel a denn-askell pell-pell diouz an douar,
* Ha dre an oablou skanv leuniet a beuc’h gwirion
* Kanan hep nec’hamant pez a zant ma c’halon ?
* Eno, heol dudius, freskadur, evrusted !…
* D’an traou tourni-brezel, gouelvan ha poan-spered,
* Tud faez o klask tizout moren al levenez
* A skub bepred ’n o raok avel ar vuhegez…
* Met, perak envori hunvreou ken iskiz ?
* Mar deo c’houerv ar vuhez, bezan ’devo he friz !
* Da c’hortoz, e pep stumm, nag a vann-plijadur
* A zigas ’n e harlu ar Mestr d’e grouadur !
* Son evnig ! Heol seder ! Diougan ar bleuniou !
* Meurz a c’hell espern d’imp lazad e vorzoliou,
* Ne zistrujo biken an envor leun a sked
* Eus ar pok kevanus ho peus roet d’ar bed.
* Eur frealzus a spi ! ankeniou ha spouron
* A c’hall dont a-nevez da waskan ma c’halon,
* Ken dous ha gliz an noz war yeod tener ar prad,
* Da zonj am c’hennerzo da c’hortoz an Eurvad !
* KOULMIG ARVOR.
# Dever ar pec’her

| ◄ Ar beden | Dever ar pec’her | Krist hor Redimer ► |
"Sant Efflam"
* 2.
* Var eur roc’h krenv, he di savet
* Despet d’an holl, choumo bepred
* Ar glao a zeu, an avel vras,
* Ha d’an ti-ze reont tam noas.
* 3.
* Jesus-Krist diazez ken krenv,
* Laket d’hon zalvi gant Doue.
* Hell derc’hel mad ha stard atao
* He bobl en kreiz ho holl gwallo.
* 4.
* Pa zeu ’r maro, an arne krenv.
* Diskouezet vo feiz pep ine.
* Piou benag er C’hrist a gredo,
* Mezekeet biken ne vezo.
# Dirag Jesus

| ◄ Ar bloaz nevez | Dirag Jesus | Ar vro hep koumou ► |
"Ar wrac’h"
* 2.
* En dallente, me glaske pell ouzit eur vodenn,
* Eul lec’h e c’haljen en peoc’h beva hep da lezenn.
* Mes beva en dinec’hded a gallout rajen-me,
* Pa en em dalc’hemp ken pell an eil euz egile?
* 3.
* Da vadelez, ma Fastor, a walc’h ma drougiez,
* Deus eta d’am netaat euz ma holl fallentez,
* Dre da c’hras e kasean ma bue tremenet,
* Ro ma teui ive da c’hras d’am nerza bep kamet,
* 4.
* Ma c’haloun, krenv euz da nerz a zefi traou ar bed
* D’he dispartia breman euz he muian karet,
* "Netra, emezhi, netra, nan memeus ar maro,
* N’am dispartio pelloc’h euz Jesus ma Aotrou.
# Dirak eur be

| ◄ Ma garrek | Dirak eur be | Zon ar jistr ► |
Tôn : Ker Is.
d’am mam garet
* Hag e stouïs ouz troad ar be
* Ha ma daerou stank a ruilhe,
* Eiz mizez hir oa tremenet
* Aboue n’am oa ket he gwelet…
* En keit-se oa bet ar Maro,
* Dizeblant oc’h ober e dro,
* O falc’het ar vleuen dener
* A boan krog an neve-amzer.
* Sonj poanius !… Ar wech diwean
* He gwelis, e oamp c’hoaz aman,
* Deut holl da laret eur beden
* War be hon eontr en eur dremen…
* — « Koantât da lec’h… Bravât bered !
* » Pa vin maro, emei, m’ho ped,
* » Laket ma c’horf da ziskwiza
* » Eus koste ma eontr, en tu-ma… »
* Hag en eur zellet d’an douar,
* Hi a chomas pell dilavar,
* Hep sonjal, marvad, e vije
* He c’horf eno dek sun goude.
* Ha ma daerou stank a ruilhe,
* War he men-be me a lenne
* He hano ker… Filomena,
* Oajet a ugent ha tri bla…
* Tri bla warn-ugent, ma Doue,
* Poanius eo mervel d’an oad-se !
* Dilezet kerent, mignoned,
* En kreiz yaouankiz ha gened.
* Eur c’hlenved garv ha didrue
* He diskaras abenn tri de :
* — «… Ma Doue, ec’h an da vervel
* » Ra vezo groet ho youl zantel… »
* Hag evel m’he devoa bevet,
* Harpet gant eur vam c’hlac’haret,
* E tremenas al lilien,
* Pell re gaer evit hon zraouïen.
* Krisât kêlo… Oh ! pa glevis,
* Kredi kement-se me n’hallis ;
* Ne oa ket c’hoaz nemeur amzer
* Hi a zigase d’in lizer…
* Ar gwasan, a greiz serviji,
* Dalc’het ma-unan er c’hlanvdi,
* N’hallis ket, en despet d’am c’hoant,
* Heuilh he c’horf d’an douaramant
* Evit distan glac’har ha poan,
* War gwern al lestrig, ma unan,
* E saven goude da bedi,
* Da bedi, da huanadi…
* Hag e welen ma c’hoar garet,
* Ma bugaleaj alaouret ;
* Hi ar c’hosan, karget d’hon ren,
* Holl a blegemp d’he gourc’hemen ;
* Hag e welen anei bepred,
* Gant eur galon leal meurbed,
* O varn pep-hini ac’hanomp
* Pa vije dizurz entrezomp,
* D’he c’homz fur ar peuc’h a deue
* Hag an ebad a hadkroge,
* Mar vane unan da vouza
* Hi a deue d’hen kennerza…
* Sonj ar blaveziou tremenet,
* Ha me war he be daoulinet,
* A lake ma glac’har krisoc’h
* Ha ma daerou da ruilh puilhoc’h…
* — Nan, nan, arabad chom aze,
* A waz ’vi goude, marteze,
* N’ankoua ket ec’h out o sevel
* Diwar eur c’hlenved, ma bugel.
* Ha warlerc’h ali mam ha tad,
* E kwitaïs gant kalonad,
* En eur drei eur zell diwean
* War ve didrouz ma c’hoar henan…
* — Kousk aze en peuc’h, c’hoar garet,
* Na vi birviken ankouaet,
* War da ve gwenn zul, gouel, pemde,
* E taoulinfomp gant karante.
* Ar c’hlaz o klem ebarz an tour,
* Hiboud tener ar wazig dour,
* An avel o vouda kanvus
* A luskello da hun padus…
* Ha ni a bedo da c’hortoz
* Bezan ganit er Baradoz,
* Elec’h vo hon daerou sec’het,
* Hon evurusted hadkavet…
# Dischennamb ol, christenion

Oberennoù damheñvel pe handelvoù all zo ivez, gwelout An Ifern.
| ◄ Hui péré dré gomplaisanç | Dischennamb ol, christenion | Hou pet truhé doh-omb ► |
* Dischennamb ol, christenion, én ihuern de huélèt
* Poénieu cri ha spontus en inenneu dannet,
* E zou, dré golér hun Doué, dalhet é creis en tan,
* Rac n’ou dès chet bet mirèt lézen Doué ér bed-man.
* En ihuern zou un toul dôn ha lan a dihoeldæd ;
* Ur huéh couéhet én toul-zé, ér mæz mui n’en dér quet :
* En noreu zou bet chairret ha mouraillet guet Doué ;
* N’ou digueorou birhuiquin : collet-é en alhué.
* Ur forn gôret ér bed-men n’en dé nameit moguêd
* É quevér en tan e losq en ineaneu dannet.
* Gùel-vehé bout ér forn-zé tré ma padou er bed,
* Eit bout abarh en ihuern un ær hemb quin losquet.
* Hudal e hrant a bouis-pèn, avel chàss counaret ;
* Ne houyant péh léh hum droein, peb léh é mant losquet :
* En tan zou ar ou fenneu, en tan zou idan d’hai :
* En tan-zé perpet padus, e sàu a bep costé.
* Er mab e grog én é dad, hag er verh én hé mam ;
* Guet mil malloh ind ou stleij dré ou bleàu creis er flam :
* Malloh d’id, mam didalvé, en dès bet hur gannet !
* Malloh d’id, tad didalvé, pèn-caus ma omb dannet !
* Tra hirrissus ! ou hrohen hag ou hig vou ronguet
* Guet bêg en airon eahus ha guet dent en diaulèd.
* Hag én tan é vou taulet ou hig hag ou isquern,
* Aveit màguein en tan-flam é forn bras en ihuern.
* Goudé ma vezeint losquet un herradig én tan,
* É veint taulet én ul lèn lan a scorn guet Satan ;
* Ag el lèn-cé barh en tan é veint arré taulet :
* Déh hag hinihue hag arhoah, ne vou arsàu erbet.
* Er ré dannet e ouilou, hag e ouilou guet gloès :
* Truhé, ô men Doué, truhé, ni hou pèd dré ou croéz !
* Allas, col e hrant ou foén ! rac tré ma padou Doué,
* Padein e hrei en ihuern hag ou anquin ehué !
* Quer berhuidant vou en tan ou rostou én ihuern,
* Ma tei er mél de verhuein pèn-d’er-bèn d’ou isquern.
* A pe houlenneint truhé, sèl-mui é veint goasquet ;
* Caër ou devezou hudal, losquet e veint perpet.
* En tan-zé e zou huéhet dré gounar rust hun Doué :
* O tra souéhus ! ean e losq hemb lemel er vuhé !
* Birhuiquin ne vou mouguet, birhuiquin ne varhuou :
* Guet corveu er ré dannet Satan en astisou.
* M. Le Joubioux.
# Diougan Gwiklan

| ◄ War-zav | Diougan Gwiklan | Diougan maro Par-Iz ► |
* Klevout a ran an Delen Dir
* O son war lein ar meneziou,
* Goude klevet Hirvoudou hir
* O sevel, noz-deiz, er c’hoajou.
* Respount ’ra telen c’harv ar mor
* Da delen vurzuduz ar c’hoad,
* Ha c’houistel ar c’hevelek-vor
* Da c’houriziou ar gazek-koad.
* Etre Karnak hag ar Porz-Gwenn,
* Dre brukou ruz ar Mene-Brê,
* En pep traonien, war bep krec’hen,
* Arme Gwiklan a zo dare.
* Sevenet eo, euzuz Barz dall,
* D’az peurvuian diouganou :
* Ar gwad kristen, en eur ruilhal
* En euz troet ar milinou.
* Hag an douarou ar fallan
* A ro gwinniz ’vel ar re vad ;
* Hevelep dispriz ’zo breman
* Evit an douar hag ar gwad.
* Hebdale vo trubuilh en Breiz :
* — Pa zavo Gwiklan en e vez,
* Diwar lavar Pedernegiz,
* Deus ar brezel ’vo an digouez.
* Aboue eun nebeut bloaveziou,
* Ine ar Barz, ’n em lodennet,
* A roe nerz da galonou
* Ar varzed vihan ’zo zavet.
* Pep hini douge e delen,
* Etre Bro-C’hall ha Breiz-Izel,
* Euz en denna diouz ar c’herden
* Meuleudi broïk e gavel.
* Mez an holl delennou brema
* O deuz unvaniet o zon,
* Pa o deuz bugale Gwiklan
* Eur mennoz hep ken ’n o c’halon.
* Arru eo ’ta deiz ar brezel ;
* Krena ra douar ar « Park Braz »
* Rak setu Gwiklan o sevel
* Da rena kann an « Enez C’hlaz ».
* Tre « Traou Yeodi » ha « Louargad »
* Dremdost d’ar menez, war an hent,
* En steriou e ruilho ar gwad
* ’Vel e re an dour diagent.
* Ho ! nag a c’harm ! nag a daerou !
* Ho ! nag a ganvou en pep lec’h !
* Nag a gorf en Kar-an-Ankou !
* Bepred trugare : Breiz ’vo trec’h !
* Biken goude na vo brezel,
* Hag ar peuc’h a reno dre-holl ;
* Hadsavet e vo Breiz-Izel,
* Sturiet gand ar gwella reol.
* Breiz-Izel vo an uhella
* Dimeus broiou kaer an douar ;
* An holl ineou vo en joa,
* An holl galonou hep glac’har.
* Sav ’ta buan war Mene-Bre,
* Barz-Meur Gwiklan, Diouganer :
* Hir eo gortoz beure an de
* N’ hor bo ’met Doue ’vit rener.
# Dirak ar mor

| ◄ Kantik Itron-Varia-Gerbernez | Dirak ar mor | Ma filhorez vihan ► |
D’an aotro Cozan, kure Plistin.
* O mor braz ha divent, mor kaer, mor dudius,
* Dirakont adarre ’n em gavan evurus !
* Deut ez on c’hoaz eur wech d’ez kwelet eur pennad.
* Karout kalz a rafen chom ’n ez kichen dalc’hmad.
* Da alan yac’hus, flour, war ma drein a dremen
* Ha da vouez o krozal a zeblant eur beden…
* Eur beden ar gaeran, eur beden peurbadus,
* A zav diwar ar bed da Zoue-Galloudus.
* D’an aod gant al lano e teuez ’n eur drouzal
* Ha da wagennou koant a frez en eur strinkal…
* En eur strinkal warnon o dour gwenn, glaz ha gwer,
* Choant d’ê da laret d’in : Sell ’ta, na pegen kaer !
* Ouz da welet ken koant ne skwiz ket ma sellou,
* - Bravât ma ’z eo ar môr dindan bolz an Nenvou !
* Dirakout ma c’halon a zo ive laouen,
* Ankouaet eo ganti he zrubuilh, hec’h anken…
* Kollet he deus ar sonj dimeus bro ar c’hoajou,
* Tridal he ra gant joa o welet da aochou !
* He flijadur gentan, hec’h amzer dremenet,
* Dirakout, o môr braz, zo breman dihunet…
* Dihunet int ken beo, ken buhan war an dro,
* Ma kred d’ei he deus groet eun hunvre gwall-c’houero…
* N’hall birviken sonjal e ve bet pellaet
* Eus da aochou trez flour, eus da riblou karet !
* Koulskoude en anzav ez eo red mad d’ezi,
* Dirak ar wirione e teu da hirvoudi…
* Hirvoudou a c’hlac’har, a geun, leun a zaero,
* Daoust e d’he c’harante vo red d’ei mont en dro ;
* Na petra zo kiriek n’haller ket er bed-man
* Chom el lec’h a garer dreist pep tra ar muian ?
* Da ze e lavar d’in da vouez krenv, mor divent,
* — « Kar Doue da gentan, kerz goude gant da hent ! »
* Oh ! pa vin pellaet, digouezet er c’hoajou,
* Klevet a rin da vouez a-dreuz d’ar meneou ?
* Ha ma n’he c’hlevan ket a-dreuz d’ar meneou,
* Me a yelo d’he c’hlask dindan pin ar c’hoajou…
* Ennê o c’houibanât e klevin an avel,
* Dimeus da vouez, ô môr, hen a vezo henvel ;
* D’en chilaou ma c’halon a vo ive digor,
* Ha, seder, he laro : — Klevet ran trouz ar mor !
* Berrât ra amzer, tostât ra d’an termen,
* O mor, me a garfe n’az kwitafen biken !
* Hogen pa ’z eo red d’in laret d’it : Kenavo !
* Evit ’n em frealzi bemde me a gano :
* O mor braz ha divent, mor kaer, mor dudius,
* Pegoulz c’hoaz dirakout ’n em gavin evuruz ?
Zant-Efflam, meurz 1904.